Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka konaného
dňa 10. marca 2009

Materiál číslo: 318/2009 

K bodu: Stanovisko k urbanistickej štúdii „Južné mesto, Bratislava-Petržalka, zóna A“  

Predkladá:					 Návrh uznesenia:

Marián Miškanin 	Miestne zastupiteľstvo mestskej časti
prednosta	Bratislava-Petržalka 
						 
	b e r i e  n a  v e d o m i e 

 		spracovanú urbanistickú štúdiu
	 
Prerokované:	s c h v a ľ u j e

v miestnej rade	stanovisko mestskej časti Bratislava-
dňa 24. februára 2009 	Petržalka k urbanistickej štúdii „Južné
	mesto, Bratislava-Petržalka, zóna A“
	v znení ako je uvedené v materiáli

Spracovateľ:					

Zuzana Kordošová
Jozef Vasek
oddelenie ÚRaD

Dôvodová správa

Urbanistická štúdia „Južné mesto, Bratislava-Petržalka, zóna A“ ďalej len (urbanisti-cká štúdia) bola obstaraná spoločnosťou POPPER QUINLAN PRIVATE v.o.s., Bratislava podľa § 4 zákona č.50/1976 Zb. o územnom plánovaní a stavebnom poriadku (stavebný zákon) v znení neskorších predpisov a vyhlášky č.55/2001 Z. z. o územnoplánovacích podkla-doch a územnoplánovacej dokumentácii ako územnoplánovací podklad.
Spracovateľom urbanistickej štúdie je spoločnosť VPÚ DECO Bratislava, a.s., Za kasárňou 1, Bratislava.
Dôvodom obstarania urbanistickej štúdie bol podnet vlastníkov pozemkov, ktorí majú záujem na predmetnom území projektovo pripraviť a realizovať obytné objekty, objekty občianskej vybavenosti, plochy zelene a súvisiacu technickú a dopravnú vybavenosť územia v rámci ucelenej lokality o výmere cca 179 000 m2.  
Hlavným cieľom riešenia urbanistickej štúdie je detailné spracovanie funkčného využitia záujmového územia, overenie koncepcie využitia územia a prehĺbenie a spodrobne-nie urbanistickej koncepcie územia.
Odsúhlasená urbanistická štúdia bude podkladom pre spracovanie zmien a doplnkov ÚPN hlavného mesta SR Bratislava a tiež podkladom pre spracovanie dokumentácií pre územné rozhodnutia. 

Prerokovanie
Návrh urbanistickej štúdie „Južné mesto, Bratislava-Petržalka, zóna A“ predložil obstarávateľ dňa  04.11.2008 na mestskú časť Bratislava-Petržalka na zaujatie stanoviska. 
Návrh zadania, spracovaný v súlade s príslušnými ustanoveniami zákona č.50/1976 Zb. o územnom plánovaní a stavebnom poriadku v znení neskorších predpisov a vyhlášky č.55/2001 Z. z. o územnoplánovacích podkladoch a územnoplánovacej dokumentácii, bol pre-rokovaný s dotknutými subjektami v treťom štvrťroku 2008. 
Verejné prerokovanie urbanistickej štúdie pre dotknuté orgány štátnej sprá-vy, samosprávy a dotknuté právnické osoby sa uskutočnilo dňa 20.11.2008. O prerokovaní štúdie bola verejnosť oboznámená verejnou vyhláškou, ktorá bola zverejnená v dňoch od 12.11.2008 do 12.12.2008 na úradnej tabuli miestneho úradu a na internetovej stránke mestskej časti.     
Urbanistická štúdia bola prerokovaná v Komisii územného plánu, výstavby a dopravy Miestneho zastupiteľstva mestskej časti Bratislava-Petržalka dňa 24.11.2008, dňa 19.01.2009 a dňa 23.02.2009.  
Dňa 24.02.2009 bol materiál prerokovaný v miestnej rade, ktorá odporučila miestnemu zastupiteľstvu schváliť stanovisko MČ Bratislava-Petržalka k urbanistickej štúdii „Južné mesto, Bratislava-Petržalka, zóna A“ s pripomienkami, ktoré boli zapracované do predkladaného materiálu.

Návrh urbanistickej štúdie
„Južné mesto, Bratislava-Petržalka, zóna A“

Riešenie urbanistickej štúdie
Vymedzenie riešeného územia
Riešené územie je zo severnej strany ohraničené miestnou komunikáciou Panónska cesta, zo západnej strany železničnou traťou, z južnej strany výhľadovým územím dopravy a z východnej strany pokračujúcim územím občianskej vybavenosti. Používané označenie lokality je Janíkov dvor.
Východiská z platnej územnoplánovacej dokumentácie
Platný Územný plán hlavného mesta SR Bratislavy stanovuje pre predmetné územie nasledovné funkčné využitie: občianska vybavenosť celomestského a  nadmestského význa-mu - kód 201/L, viacpodlažná zástavba obytného územia - kód 101/H, parky, sadovnícke      a lesoparkové úpravy - kód 1110, ostatná ochranná a izolačná zeleň - kód 1130, zmiešané územia - obchod, výrobné a nevýrobné služby - kód 502/G a plochy zariadení mestskej hromadnej dopravy a autobusovej prímestskej hromadnej dopravy - kód 701/B. Časť riešeného územia sa nachádza v ochrannom pásme železničnej trate.
Návrh urbanistickej a dopravnej koncepcie riešenia
V súčasnosti tvorí lokalita Janíkov dvor južný okraj Petržalky. Územie je charakteri-zované ako lokalita s vysokým potenciálom rozvoja mestskej štvrte s funkciami bývania, administratívy, obchodu a zábavy.  
Štúdia koncepčne rieši návrhy pre funkcie bývania, občianskej vybavenosti a zmie-šané územia obchodu a služieb výrobných a nevýrobných a zelene. Návrh obsahuje približne 1500 bytových jednotiek, 18 800 m² kancelárskych priestorov a 4 200 m² priestorov pre služby, ktoré sú v rámci územia doplnené parkovaním v suteréne alebo na teréne. Navrhovaná koncepcia zahŕňa aj park s jazierkami, fontány a plochy pre šport a rekreáciu. 
Obytné budovy (od úrovne 13 podlaží pri Panónskej ceste sa južným smerom zmenšujú až po úroveň 5 podlaží) vytvárajú tlmiacu zónu od rušnej Panónskej cesty a navrhované riešenie zabezpečuje viac súkromia v obytných polouzavretých dvoroch so zelenými átriami. Tieto dvory plynule prechádzajú do verejnosti prístupných zelených parkov, ktoré súčasne vytvárajú prechodovú zónu pre obchodné a administratívne budovy.
Dve 7 podlažné budovy, ktoré sú navrhnuté s bytmi v nadzemných podlažiach a obchodmi na prízemí sú umiestnené oproti parku tak, aby s parkom spolupôsobili a tiež aby umožňovali výhodné umiestnenie pre obchodné prevádzky hneď vedľa navrhovaného parku a jazier.   
Hlavná zberná komunikácia je umiestnená v južnej sekcii územia a oddeľuje zelený park od administratívnych budov, ktoré sú navrhnuté so 6 až 7 podlažiami.
Návrh rieši v západnej časti územia dopravné napojenie na Panónsku cestu stykovou svetelne riadenou križovatkou v úrovni terénu. Na východnom okraji bude zóna A napojená v mieste prechodnej zóny A-B na Panónsku cestu dvoma vetvami mimoúrovňovej križovatky Panónska-Jantárová. Obidva vstupy do územia sú prepojené miestnou dvojpruhovou oboj-smernou obslužnou komunikáciou. Z východnej strany je navrhované predĺženie Jantárovej komunikácie smerom severojužným v priestore dopravného koridoru v podjazde pod Panónskou cestou.
V rámci zóny sú predpokladané nároky statickej dopravy na cca 6217 parkovacích miest.

Celková bilancia územia:
       	plocha riešeného územia					286 845,0 m²
       	obytné územie			kód 101/H		  67 961,9 m²
      	územie občianskej vybavenosti	kód 201/L		  89 307,1 m²
       	územie zelene				kód 1110		  12 973,4 m²
       	územie zelene				kód 1130		  22 867,2 m²
       	zmiešané územie			kód 502/G		    7 147,1 m²
 	územie dopravnej vybavenosti	kód 701/B		  86 588,3 m².

Návrh koncepcie riešenia zelene       
Riešené územie je rozdelené na menšie funkčno-priestorové jednotky:
Zeleň obytného územia – plochy zelene lokalizované v bezprostrednej blízkosti obytných domov s funkciou hygienickou, estetickou, architektonickou, rekreačnou s cieľom zabezpečiť oddych užívateľov.
Zeleň na verejných priestranstvách a v okolí občianskej vybavenosti – zeleň pri administratívnych budovách, zeleň v rámci spevnených plôch, parkovísk s funkciou hygienickou, estetickou, architektonickou, rekreačnou s cieľom zabezpečiť krátkodobý oddych užívateľov.
Zeleň špeciálna – zeleň izolačná lokalizovaná pozdĺž cestných komunikácii a želez-ničnej trate, zeleň vo forme strešných záhrad s funkciou estetickou, hygienickou a izolačnou.  
V rámci územia je navrhovaný centrálny parkový priestor. Vytvorením tohto priestoru    v území sa jednotlivé funkčné zóny (obytná, administratívno-obchodná) vizuálne, kompozič-ne a esteticky spoja. Lineárny program parku vytvorí pešia promenáda prechádzajúca cez stred navrhovaného parku. Priestorový program parku tvoria vzrastlé stromy a kry vysadené v skupinách, doplnené o farebné trvalkové záhony.  

Návrh úprav ÚPN hlavného mesta SR Bratislavy
	V urbanistickej štúdii sú navrhované zmeny tvaru a rozsahu funkčných plôch. Pre funkčnú plochu ochranná a izolačná zeleň - kód 1130 je ponechaná jej lokalizácia v dotyku Panónskej cesty a železničného koridoru v zmenšenom rozsahu. Tvar plochy viacpodlažnej zástavby obytného územia - kód 101/H je zmenený, pričom je ponechaná lokalizácia v severnej časti územia. Plocha zelene - kód 1110 je zmenšená a tvarovo prispôsobená novému členeniu so zachovaním centrálnej polohy podľa platného územného plánu. Pôvodná plocha - kód 201/B v záväznej časti ÚPN nie je obsiahnutá a namiesto nej sa navrhuje plocha - kód 201/L – občianska vybavenosť celomestského a  nadmestského významu. Plocha zmiešané územia - kód 502/G je mierne zväčšená. Plocha zariadení mestskej hromadnej dopravy  a autobusovej prímestskej hromadnej dopravy – kód 701/B je čiastočne zmenšená.

S T A N O V I S K O
komisie územného plánu, výstavby a dopravy Miestneho zastupiteľstva mestskej časti Bratislava-Petržalka zo dňa 19.01.2009   

Prítomní:     Ing. Ľ. Augustín, Ing. Brath, Andrea Čapčeková, Ing. Guttman, Ing. Nitranský,
  Ing. A. Augustín, Ing. Kovalčík, Ing. Kušnír

Neprítomní:  PhDr. Šebej, Mgr. Paškala

K bodu:        Stanovisko k urbanistickej štúdii „Južné mesto, Bratislava-Petržalka, zóna A“

Stanovisko:  Komisia neodporúča schváliť navrhované zmeny oproti platnému Územnému plánu hlavného mesta SR Bratislavy, lebo sú na úkor zelene a ostatných potrebných funkcií v danej urbanizovanej lokalite. 

Hlasovanie:   Prítomní: 	8
                     za: 	8
	proti:	0
	zdržal sa : 	0

	              Ing. Ľudovít Augustín
   	                  predseda komisie
	                             v. r.

S T A N O V I S K O
komisie územného plánu, výstavby a dopravy Miestneho zastupiteľstva mestskej časti Bratislava-Petržalka zo dňa 23.02.2009   

Prítomní:     Ing. Ľ. Augustín, Ing. Brath, Andrea Čapčeková, Ing. Guttman, Ing. Nitranský,
  Ing. Kušnír

Neprítomní:  Mgr. Paškala, PhDr. Šebej, Ing. A. Augustín, Ing. Kovalčík

K bodu:        Stanovisko k urbanistickej štúdii „Južné mesto, Bratislava-Petržalka, zóna A“

Stanovisko: 
Komisia po zvážení širších okolností aj skutočnosti, že súhlasné stanovisko mestskej časti Petržalka obsahuje výhrady, prečo pôvodné odporúčanie bolo zamietavé, odporúča vydať súhlasné stanovisko s týmito podmienkami:
1. 	Umiestnenie bytových domov (blok A, blok B) požadujeme posunúť južným sme-rom z dôvodu ponechania dostatočného pásu ochrannej a izolačnej zelene od Panónskej cesty.
2.	Z centrálneho parkového priestoru žiadame vypustiť polyfunkčný bytový dom F.
3. 	V rámci bytových domov požadujeme riešiť aj zariadenia základnej občianskej vybavenosti (predškolské zariadenia, obchody, služby – v zmysle štandardov minimálnej vybavenosti obcí vydaných MŽP SR).
4. 	Objekty občianskej vybavenosti, ktoré nie sú v štúdii konkretizované, požadujeme
presne zadefinovať.
5. 	Nesúhlasíme so zmenšením rozsahu plôch zariadení mestskej hromadnej dopravy a autobusovej prímestskej hromadnej dopravy – kód 701/B.
6. 	Napojenie na Panónsku cestu požadujeme riešiť stykovou úrovňovou križovatkou
vrátane peších prepojení a cestnej svetelnej signalizácie. 
7.	Žiadame dodržať rozsah plôch zelene v zmysle platného územného plánu.
8.   Po týchto úpravách požadujeme predloženie k posúdeniu do komisie ÚPVaD.

Hlasovanie:   Prítomní: 	6
                     za: 	6
	proti:	0
	zdržal sa : 	0

	              Ing. Ľudovít Augustín
   	                  predseda komisie
	                             v. r.

návrh  stanoviska

	Ing. Michal Ondrovič
	Petond spol. s r.o.
	Holubyho 28, P.O.BOX 50
	902 01 Pezinok 

Naša zn.:12/08/16201/TA22                 A-20 		                    Bratislava 10.03.2009

VEC
Urbanistická štúdia „Južné mesto, Bratislava-Petržalka, zóna A“- stanovisko

Listom doručeným dňa 04.11.2008 ste nás požiadali o stanovisko k urbanistickej štúdii „Južné mesto, Bratislava-Petržalka, zóna A“. Obstarávateľom urbanistickej štúdie je spoločnosť POPPER QUINLAN PRIVATE v.o.s., Bratislava a spracovateľom je spoločnosť VPÚ DECO Bratislava, a.s., Za kasárňou 1, Bratislava.
Návrh zadania, spracovaný v súlade s príslušnými ustanoveniami zákona č.50/1976 Zb. o územnom plánovaní a stavebnom poriadku v znení neskorších predpisov a  vyhlášky č.55/2001 Z.z. o územnoplánovacích podkladoch a územnoplánovacej dokumentácii, bol pre-rokovaný s dotknutými subjektami v treťom štvrťroku 2008. 
Verejné prerokovanie urbanistickej štúdie pre dotknuté orgány štátnej sprá-vy, samosprávy a dotknuté právnické osoby sa uskutočnilo dňa 20.11.2008. 
Dôvodom obstarania urbanistickej štúdie bol podnet vlastníkov pozemkov, ktorí majú záujem na predmetnom území projektovo pripraviť a realizovať obytné objekty, objekty občianskej vybavenosti, plochy zelene a súvisiacu technickú a dopravnú vybavenosť územia v rámci ucelenej lokality o výmere cca 179 000 m2.  
Hlavným cieľom riešenia urbanistickej štúdie je detailné spracovanie funkčného využitia záujmového územia, overenie koncepcie využitia územia a prehĺbenie a spodrobne-nie urbanistickej koncepcie územia, ktoré bude podkladom pre spracovanie zmien a doplnkov ÚPN hlavného mesta SR Bratislava a tiež podkladom pre spracovanie dokumentácií pre územné rozhodnutia.
Urbanistická štúdia koncepčne rieši návrhy pre funkcie bývania, občianskej vybave-nosti a zmiešané územia obchodu a služieb výrobných a nevýrobných a zelene. Návrh obsahuje približne 1500 bytových jednotiek, 18 800 m² kancelárskych priestorov a 4 200 m² priestorov pre služby, ktoré sú v rámci územia doplnené parkovaním v suteréne alebo na teréne. Navrhovaná koncepcia zahŕňa aj park s jazierkami, fontány a plochy pre šport a rekreáciu. 
Celková bilancia územia:
       	plocha riešeného územia					286 845,0 m²
       	obytné územie			kód 101/H		  67 961,9 m²
      	územie občianskej vybavenosti	kód 201/L		  89 307,1 m²
       	územie zelene				kód 1110		  12 973,4 m²
       	územie zelene				kód 1130		  22 867,2 m²
zmiešané územie			kód 502/G		    7 147,1 m²
územie dopravnej vybavenosti	kód 701/B		  86 588,3 m².
Hlavná zberná komunikácia je umiestnená v južnej sekcii územia a oddeľuje zelený park od administratívnych budov, ktoré sú navrhnuté so 6 až 7 podlažiami.

Návrh rieši v západnej časti územia dopravné napojenie na Panónsku cestu stykovou svetelne riadenou križovatkou v úrovni terénu. Na východnom okraji bude zóna A napojená v mieste prechodnej zóny A-B na Panónsku cestu dvoma vetvami mimoúrovňovej križovatky Panónska-Jantárová. Obidva vstupy do územia sú prepojené miestnou dvojpruhovou oboj-smernou obslužnou komunikáciou. Z východnej strany je navrhované predĺženie Jantárovej komunikácie smerom severojužným v priestore dopravného koridoru v podjazde pod Panónskou cestou. V rámci zóny sú predpokladané nároky statickej dopravy na cca 6217 parkovacích miest.
	Po posúdení a prerokovaní urbanistickej štúdie „Južné mesto, Bratislava-Petržalka, zóna A“  Vám mestská časť Bratislava-Petržalka vydáva nasledovné  s t a n o v i s k o :
Vo vzťahu k platnej územnoplánovacej dokumentácii:
Platný Územný plán hlavného mesta SR Bratislavy definuje predmetné územie ako rozvojové územie funkčne určené pre občiansku vybavenosť celomestského a nadmestského významu - kód 201/L, viacpodlažnú zástavba obytného územia - kód 101/H, parky, sadovnícke a lesoparkové úpravy - kód 1110, ostatnú ochrannú a izolačnú zeleň - kód 1130, zmiešané územia - obchod, výrobné a nevýrobné služby - kód 502/G a plochy zariadení  MHD a autobusovej PHD - kód 701/B. Časť riešeného územia sa nachádza v ochrannom pásme železničnej trate.
 Urbanistická štúdia detailne spracovala funkčné využitie záujmového územia, overila a spodrobnila urbanistickú koncepciu územia a navrhla zmeny a doplnky ÚPN hlavného mesta SR Bratislava. 
Vo vzťahu k vlastnému riešeniu máme nasledovné pripomienky a námietky:
1. 	Umiestnenie bytových domov (blok A, blok B) požadujeme posunúť južným sme-rom z dôvodu ponechania dostatočného pásu ochrannej a izolačnej zelene od Panónskej cesty.
2.	Z centrálneho parkového priestoru žiadame vypustiť polyfunkčný bytový dom F.
3. 	V rámci bytových domov požadujeme riešiť aj zariadenia základnej občianskej vybavenosti (predškolské zariadenia, obchody, služby – v zmysle štandardov minimálnej vybavenosti obcí vydaných MŽP SR).
4. 	Objekty občianskej vybavenosti, ktoré nie sú v štúdii konkretizované, požadujeme
presne zadefinovať.
5. 	Nesúhlasíme so zmenšením rozsahu plôch zariadení mestskej hromadnej dopravy a autobusovej prímestskej hromadnej dopravy – kód 701/B.
6. 	Napojenie na Panónsku cestu požadujeme riešiť stykovou úrovňovou križovatkou
vrátane peších prepojení a cestnej svetelnej signalizácie. 
7.	Žiadame dodržať rozsah plôch zelene v zmysle platného územného plánu.
8.   Po týchto úpravách požadujeme predloženie štúdie k posúdeniu.

Záver:
Mestská časť Bratislava-Petržalka  s ú h l a s í  s návrhom riešenia urbanistickej štúdie „Južné mesto, Bratislava-Petržalka, zóna A“, za predpokladu rešpektovania uvedených požiadaviek a pripomienok, ktoré budú zapracované do návrhu zmien a doplnkov ÚPN hlavného mesta SR Bratislava a do čistopisu urbanistickej štúdie.

      S pozdravom

	    Milan  F t á č n i k
	            starosta